
ΔΕΛΤΙΟ ΤΥΠΟΥ
«Στο άλλο της χέρι κρατούσε ένα αστέρι» - βασισμένο στα “Ποιήματα με ζωγραφιές σε μικρά παιδιά”, του Γ. Σεφέρη.
Ήτανε μια κοπέλα απ’ τη Σάμο

που έχωσε το δεξί της στην άμμο

και με τ’ άλλο το χέρι

εκρατούσε ένα αστέρι

ετούτη η κοπέλα απ’ τη Σάμο

    Τα πεντάστιχα ποιήματα του Σεφέρη, γραμμένα στο πρότυπο των λίμερικ, δημιουργούν έναν κόσμο δικό τους, θαυμαστό και κωμικό, όπου τα πιο αλλοπρόσαλλα πράγματα μπορούν να συμβούν με φυσικότητα. Μικρές αυτοτελείς ιστορίες, με πρωταγωνιστές απίθανους χαρακτήρες από διαφορετικά μέρη του κόσμου ζωντανεύουν σε μια μουσική παράσταση κουκλοθεατρικού βαριετέ. Φιγούρες θεάτρου σκιών και δισδιάστατες κούκλες διαφόρων μεγεθών και μάσκα εμψυχώνονται πίσω και γύρω από έναν πρωτότυπο αναδιπλούμενο μπερντέ.

    Ένα κοντραμπάσο επί σκηνής σχολιάζει, διακόπτει και αναπτύσσει τη δράση. Παράλληλα, επεξεργασμένες ηχογραφήσεις λειτουργούν ως ηχητικά ίχνη για τον εκάστοτε τόπο: Πεκίνο, Προύσα, Κονγκό ή Βραζιλία, μια ακτή της Σάμου ή οι όχθες του Γάγγη.. Εικόνες, φως και μουσική συγκροτούν ένα ζωντανό και παιγνιώδες ποιητικό σύμπαν, σε πλήρη συνομιλία με το υπερρεαλιστικό πνεύμα των λίμερικ του Σεφέρη.

Διάρκεια

55'

Ηλικίες

Από 6 ετών και άνω
Συντελεστές

Σύλληψη : Ειρήνη Μάστορα

Σκηνοθεσία : Άρης Μπαλής

Συγγραφή : Θωμάς Τσαλαπάτης

Μουσική σύνθεση : Μιχάλης Καλκάνης

Σχεδιασμός φιγούρων/κουκλών/αφίσας : Σπύρος Αγγελόπουλος

Κατασκευή σκηνικού : Γιάννης Τσιούτας

Εμψύχωση φιγούρων/κουκλών : Κική Μαλτσάκη, Ειρήνη Μάστορα

Μουσικός επί σκηνής : Μιχάλης Καλκάνης

Παραγωγή: ΜπαGάζια ΑΜΚΕ 

Η εκδήλωση προσφέρεται δωρεάν από το Υπουργείο Πολιτισμού.

Η προκράτηση θέσης είναι υποχρεωτική.

